
REFERAT DE APROBARE A PROIECTULUI DE HOTĂRÂRE
privind documentația pentru dezmembrarea terenului înscris în CF 443018 Timișoara situat în bv. Take Ionescu nr. 56-58
1. Descrierea situaţiei actuale:
	Direcția Revitalizare Urbană prin Serviciul Infrastructură Culturală a solicitat dezmembrarea terenului situat în bv. Take Ionescu nr.56-58, înscris în CF 443018 Timișoara cu nr. cad. 443018 (nr.top. vechi 5618, 5619) și suprafața de 13072 mp, proprietatea Municipiului Timișoara-domeniu public, în vederea construirii unei Stații de Reglare Sector Gaze Naturale  și încheierea unui contract de dare în folosință gratuită între MUNICIPIUL TIMIȘOARA și DELGAZ GRID S.A.
	Parcela cu nr. cad. 443018 va fi dezmembrată în două loturi: LOT 1 cu nr. cad. 455874- teren intravilan în suprafața de 13048 mp cu construcții C1÷C6 și  LOT 2  cu nr. cad. 455875 teren intravilan în suprafață de 24 mp, iar pe suprafața de 8 mp dintre Lot 2 și drumul public se va acorda servitute de trecere cu pasul, auto și pentru utilități, din parcela Lot 1 în favoarea parcelei Lot 2, conform  documentației cadastrale întocmită de S.C. PROMETER M&G S.R.L., în baza Acordului cadru de prestări servicii nr. 113/28.12.2021, Contractul subsecvent nr. 114/28.12.2021 și în baza Comenzii nr. MTM2023-6405/25.05.2023.
2. Schimbări preconizate și rezultate așteptate: 
 	Este necesară dezmembrarea terenului  înscris în CF 443018 Timișoara pentru construirea Stației de Reglare Sector Gaze Naturale  și instituirea unui drept de uz și servitute în favoarea DELGAZ GRID S.A., în calitatea sa de operator licențiat al sistemului de distribuție gaze naturale, cod unic de înregistrare RO 10976687.
3. Alte informații:
	 A fost eliberat Certificatul de Urbanism nr.1542/12.07.2023 în scopul dezmembrării parcelei înscrisă în CF 443018 Timișoara în două loturi și instituirea pe Lot 1 rezultat a dreptului de servitute de trecere cu pasul, auto și pentru utilități asupra suprafeței de 8 mp în favoarea parcelei Lot 2 rezultată în urma dezmembrării,  conform documentației întocmită de S.C. PROMETER M&G S.R.L.prin persoana autorizată ANCPI Costea Lia Simona.
4. Concluzii:
	Având în vedere cele menţionate mai sus, considerăm necesară și oportună aprobarea operațiunii de dezmembrare a terenului proprietate a Municipiului Timișoara-domeniu public, situat în bv. Take Ionescu nr.56-58, înscris în CF 443018 Timișoara cu nr. cad. 443018 și suprafața de 13072 mp, în două loturi: LOT 1 cu nr. cad. 455874- teren intravilan în suprafața de 13048 mp cu construcții C1÷C6 și LOT 2 cu nr. cad. 455875 teren intravilan în suprafață de 24 mp pe care se va institui drept de uz și servitute în favoarea DELGAZ GRID S.A. pe perioada existenței Stației de Reglare Sector Gaze Naturale care se va construi pe acest teren, iar pe suprafața de 8 mp din parcela Lot 1 se va acorda servitute de trecere cu pasul, auto și pentru utilități în favoarea parcelei Lot 2, conform Referatului de admitere nr.180853/18.07.2023 emis de OCPI Timiș, care constituie Anexa 1 și conform  documentației cadastrale întocmită de S.C. PROMETER M&G S.R.L. care constituie Anexa 2.

           PRIMAR                                                               ADMINISTRATOR PUBLIC
DOMINIC FRITZ                                                                   MATEI CREIVEANU
                                                                
                                   
                                                                  DIRECTOR PATRIMONIU             						                                                           CRISTIAN FRANȚESCU                                                                  Cod FO53-03,Ver.3

[image: sigla_pmt_cmyk]ROMÂNIA
JUDEŢUL TIMIŞ
MUNICIPIUL TIMIŞOARA
DIRECȚIA PATRIMONIU
COMPARTIMENT CARTE FUNCIARĂ. CADASTRU
MTM2023- 012902/ 31.07.2023


RAPORT DE SPECIALITATE
privind documentația pentru dezmembrarea terenului înscris în CF 443018 Timișoara situat în bv. Take Ionescu nr. 56-58

              Având în vedere Referatul de aprobare a proiectului de hotărâre nr. MTM2023- 012902/ 31.07.2023 al Primarului Municipiului Timișoara și Proiectul de hotărâre privind documentația pentru dezmembrarea terenului înscris în CF 443018 Timișoara situat în bv. Take Ionescu nr. 56-58, facem următoarele precizări:
	Direcția Revitalizare Urbană prin Serviciul Infrastructură Culturală a solicitat dezmembrarea terenului situat în bv. Take Ionescu nr.56-58, înscris în CF 443018 Timișoara cu nr. cad. 443018 (nr.top. vechi 5618, 5619) și suprafața de 13072 mp, proprietatea Municipiului Timișoara-domeniu public, în vederea construirii unei Stații de Reglare Sector Gaze Naturale  și încheierea unui contract de dare în folosință gratuită între MUNICIPIUL TIMIȘOARA și DELGAZ GRID S.A.
	Parcela cu nr. cad. 443018 va fi dezmembrată în două loturi: LOT 1 cu nr. cad. 455874- teren intravilan în suprafața de 13048 mp cu construcții C1÷C6 și  LOT 2  cu nr. cad. 455875 teren intravilan în suprafață de 24 mp, iar pe suprafața de 8 mp dintre Lot 2 și drumul public se va acorda servitute de trecere cu pasul, auto și pentru utilități, din parcela Lot 1 în favoarea parcelei Lot 2, conform  documentației cadastrale întocmită de S.C. PROMETER M&G S.R.L., în baza Acordului cadru de prestări servicii nr. 113/28.12.2021, Contractul subsecvent nr. 114/28.12.2021 și în baza Comenzii nr. MTM2023-6405/25.05.2023.
	Responsabilitatea identificării corecte a planului cadastral (de carte funciară) și a determinărilor topografice - întocmirea planului de amplasament și delimitare a imobilului, respectiv a limitei imobilului dată de punctele de contur, revine persoanei autorizate să execute lucrări de cadastru, conform Ordinului nr.600/2023/ANCPI privind aprobarea Regulamentului de  recepție și înscriere în evidențele de cadastru și carte funciară, art.24, în cazul de față S.C. PROMETER M&G S.R.L.
	Scopul prezentului proiect este dezmembrarea terenului  înscris în CF 443018 Timișoara pentru construirea Stației de Reglare Sector Gaze Naturale  și instituirea unui drept de uz și servitute în favoarea DELGAZ GRID S.A., în calitatea sa de operator licențiat al sistemului de distribuție gaze naturale, cod unic de înregistrare RO 10976687.
	Conform prevederilor Legii nr.123/2012 a energiei electrice și a gazelor naturale, art.109 ”Asupra terenurilor şi altor bunuri proprietate publică sau proprietate privată a persoanelor fizice sau juridice, precum şi asupra activităţilor desfăşurate de persoane fizice sau juridice în vecinătatea capacităţilor, concesionarii din sectorul gazelor naturale beneficiază, în condiţiile legii, pe durata lucrărilor de dezvoltare, reabilitare, modernizare, respectiv de exploatare şi de întreţinere a capacităţilor respective, de următoarele drepturi:
a) dreptul de uz pentru executarea lucrărilor necesare în vederea realizării, reabilitării sau modernizării obiectivelor/sistemelor;
b) dreptul de uz pentru asigurarea funcţionării normale a capacităţii prin efectuarea reviziilor, reparaţiilor şi a intervenţiilor necesare;
c) dreptul de servitute legală de trecere subterană, de suprafaţă sau aeriană pentru instalarea de reţele, de conducte, de linii sau de alte echipamente aferente obiectivelor/sistemelor şi pentru accesul la locul de amplasare a acestora;
d) dreptul de a obţine restrângerea sau încetarea unor activităţi care ar putea pune în pericol persoane şi bunuri;
e) dreptul de acces la utilităţile publice.” 
	 Exercitarea drepturilor de uz și servitute se va realiza în conformitate cu prevederile art. 113 din Legea 123/2013.
	 Conform art. 129, alin (6), lit.a) din Ordonanța nr.57/2019 privind Codul administrativ:      ” În exercitarea atribuţiilor prevăzute la alin. (2) lit. c), consiliul local:
a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii.”
	Dreptul de uz și servitute se va acorda pe perioada existenței Stației de Reglare Sector Gaze Naturale.  
	Conform adresei nr. SC2023-11107/02.05.2023 Compartimentul Fond Funciar comunică faptul că terenul înscris în CF 443018 Timișoara nu este solicitat și nu a fost atribuit în temeiul legilor fondului funciar (Legea nr.18/1991, Legea nr.169/1997, Legea nr. 1/2000, Titlu IV,V,VI din Legea nr. 247/2005, Legea 165/2013, Legea nr.231/2018, Legea nr.87/2020 și Legea nr.263/2022).
	 Serviciul Juridic a comunicat prin adresa nr. SC2023-11108/03.05.2023 că nu figurează litigii pe rolul instanțelor de judecată cu privire la terenul cu datele de identificare de mai sus.
	Conform adresei nr. SC2023-11245/04.05.2023 a  Biroului Clădiri Terenuri imobilul respectiv nu a fost revendicat în baza prevederilor Legii nr. 10/2001 privind regimul juridic al unor imobile preluate în mod abuziv în perioada 6 martie 1945-22 decembrie 1989  şi nici în baza O.U.G.nr.94/2000, republicată, modificată şi completată prin O.U.G. nr. 209/2005 privind retrocedarea unor imobile care au aparţinut cultelor religioase din România.
	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea operațiunii de dezmembrare a terenului proprietate a Municipiului Timișoara-domeniu public,  situat în bv. Take Ionescu nr.56-58, înscris în CF 443018 Timișoara cu nr. cad. 443018 și suprafața de 13072 mp, în două loturi: LOT 1 cu nr. cad. 455874- teren intravilan în suprafața de 13048 mp cu construcții C1÷C6 și LOT 2 cu nr. cad. 455875 teren intravilan în suprafață de 24 mp pe care se va institui drept de uz și servitute în favoarea DELGAZ GRID S.A. pe perioada existenței Stației de Reglare Sector Gaze Naturale care se va construi pe acest teren, iar pe suprafața de 8 mp din parcela Lot 1 se va acorda servitute de trecere cu pasul, auto și pentru utilități în favoarea parcelei Lot 2, conform Referatului de admitere nr.180853/18.07.2023 emis de OCPI Timiș, care constituie Anexa 1 și conform  documentației cadastrale întocmită de S.C. PROMETER M&G S.R.L., care constituie Anexa 2.
[bookmark: _Hlk36138493]   	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

